open-index/open-wikipedia-markdown huggingface dataset:
Natasha Klauss

**Natasha Klauss**, celým menom *Natasha Alexandra Rastapkavicius Arrondo* (* 25. jún 1975, Barranquilla) je kolumbijská herečka litovského pôvodu.

Natasha Klauss je dcéra litovského Rusa a Kolumbijčanky, má sestru Tatianu. Klauss pôvodne túžila byť baletkou. Študovala na tanečnej škole, avšak rok pred dokončením štúdia si zranila koleno pri autohavárii, čím sa jej skončila kariéra v tanci. Natasha sa potom rozhodla vymeniť štúdium tanca za herectvo.

Svoju hereckú kariéru začala v televíznych seriáloch a hrách, kde hrala väčšinou malé postavy. V roku 2002 zobrazila lesbickú postavu Sandra Guzmán v telenovele *[[Odplata (telenovela)|Odplata]]*, za ktorú získala prestížne ocenenia. Klauss potom hrala po boku Michela Browna, Danny García, Paoly Rey, Maria Cimarra a Juana Alfonsa Baptistu v úspešnej telenovele *[[Skrytá vášeň (kolumbijská telenovela)|Skrytá vášeň]]*, ktorá jej priniesla množstvo ocenení. V roku 2004 opäť hrala s Paolou Rey and Juanom Alfonsom Baptistom v telenovele *La mujer en el espejo*.

V roku 2006 jej priniesla telenovela *[[La Tormenta: Pokušenie lásky]]* ďalšie ocenenie za najlepšiu zápornú rolu. V rokoch 2005 – 2007 hrala v seriáli *Decisiones*. Objavila sa aj v telenovele *El Zorro: la espada y la rosa*.

Natasha Klauss je vydatá tretíkrát. S prvým manželom, televíznym producentom Victorom Gómezom, má dcéru Isabellu. S druhým manželom, Marcelom Grecom, má dcéru Palomu. V roku 2022 sa vydala za Daniela Gómeza.

V telenovelách vysielaných na Slovensku ju dabovala Judita Bilá.

## Filmografia
### Televízia

## Ocenenia
* 2003: Premio Mara de Venezuela – najlepšia herečka vo vedľajšej úlohe *[[Odplata (telenovela)|Odplata]]*
* 2004: Premio TVyNovelas – najlepšia herečka vo vedľajšej úlohe *[[Odplata (telenovela)|Odplata]]*
* 2004: Premios ACE – najlepšia herečka vo vedľajšej úlohe *[[Skrytá vášeň (kolumbijská telenovela)|Skrytá vášeň]]*
* 2004: Orquidea de Oro – najlepšia herečka *[[Pasión de gavilanes|Pasión de Gavilanes]]*
* 2004: Premios Dos de Oro – najlepšia medzinárodná herečka *[[Skrytá vášeň (kolumbijská telenovela)|Skrytá vášeň]]*
* 2006: Premio TVyNovelas – najlepšia záporná postava *[[La Tormenta: Pokušenie lásky]]*

## Zdroj

Kategória:Kolumbijské filmové herečky
Kategória:Kolumbijské televízne herečky
Kategória:Kolumbijské osobnosti litovského pôvodu
Kategória:Osobnosti z Barranquilly
Endokrinne podmienená obezita

**Endokrinne podmienená obezita** je tučnota, ktorej príčinou je prevažne porucha alebo poruchy funkcie žliaz s vnútornou sekréciou. Najčastejšie ide o ochorenie štítnej žľazy – hypotyreózu, ochorenie nadobličiek – Cushingov syndróm alebo Cushingovu chorobu a ochorenie hypofýzy. Obezita sa spája aj so zníženou funkciou vaječníkov alebo semenníkov. 

V skutočnosti je príčina obezity, hlavne extrémnej – morbídnej obezity, ktorá má BMI nad 40 – len veľmi zriedka zapríčinená poruchami spomínaných žliaz s vnútornou sekréciou. Najčastejšie sa v populácii vyskytuje exogénna obezita, na ktorej sa podieľa v najpodstatnejšej miere nadmerný prísun stravy bohatej na živočíšne tuky, oligosacharidy a jednoduché cukry (sacharóza, fruktóza, glukóza) obsiahnuté v cukre, sladkostiach a v niektorých druhoch ovocia (napríklad jahody, maliny a hrozno). Nepomer medzi prísunom a výdajom energie má potom za následok priberanie na hmotnosti. Uplatňujú sa tu aj viaceré genetické predispozície, ktoré však nie sú až také rozhodujúce pri narastajúcom počte obéznych v populácii. 

Poruchy funkcie žliaz s vnútornou sekréciou sa uplatňujú ako bezprostredná príčina priberania na hmotnosti len u malého percenta obéznych ľudí a takmer nikdy nie sú príčinou morbídnej obezity.

*Znížená porucha funkcie štítnej žľazy* nebýva sprevádzaná obezitou, ale môže spôsobiť nepatrný nárast hmotnosti (málokedy viac ako ) a to len v prípade, že porucha funkcie štítnej žľazy je veľmi pokročilá. Oveľa častejšie sú v popredí tejto choroby iné príznaky: opuchy viečok, neskôr opuchy predkolení, suchosť kože, progredujúca únava, zmeny nálady, sklon k depresiám, ospalosť.

*Porucha nadobličiek* – zvýšená tvorba kortizolu môže byť sprevádzaná neúmerným priberaním na hmotnosti, ale sú prítomné i ďalšie sprievodné príznaky, ktoré sú pre toto ochorenie ďaleko príznačnejšie: atrofia koreňového svalstva, čiže svalstva v oblasti ramien a stehien a naopak hromadenie tuku vo viscerálnej (brušnej) oblasti. Veľmi často bývajú na bruchu ale aj v oblasti ramien a stehien strie, ktoré sú nápadne fialovej farby a sú vnorené pod úroveň kože. Sú prítomné kožné podliatiny, ktoré často splývajú na veľkých plochách – nazývajú sa ekchymózy. Okrem toho je hyperkortizolizmus v populácii veľmi zriedkavý. 
Okrem týchto príznakov je pri tomto ochorení často prítomná cukrovka alebo porucha glukózovej tolerancie, zvýšené hladiny cholesterolu, triglyceridov ako aj vysoký krvný tlak. Tieto pridružené ochorenia často doprevádzajú práve exogénnu obezitu, ktorá je v populácii nepomerne častejšia. Po niekoľkých rokoch trvania ťažkej obezity sa objavujú tieto sprievodné ochorenia takmer pravidelne a to už aj vo vekovej kategórii 30 – 35 ročných a sú súčasťou prítomnosti metabolického syndrómu, pri ktorom je prítomný hyperinzulinizmus a vznik inzulínovej rezistencie. Postupnou redukciou hmotnosti však hladina inzulínu obvykle poklesne na normálne hodnoty, čo nasvedčuje tomu, že kľúčová je obezita a nie porucha pankreasu, ktorý nadmerne produkuje inzulín.

Ostatné endokrinne podmienené príčiny obezity už možno považovať za raritné.

Kategória:E66 Tučnota - obezita
San Marino Calcio

**San Marino Calcio** je sanmarínsky futbalový klub založený v najväčšom meste krajiny, Serravalle.

Klub bol založený v roku 1960 ako **S.S. Serenissima** (*Società Sportiva Serenissima*). V roku 1973 bol zlúčený s klubom S.S. Juvenes a bol aj premenovaný na **A.C. San Marino** (*Associazione Calcio San Marino*). Klub bol profesionálny a zaradili ho do talianskej ligy a odčlenil sa klub S.S. Juvenes, ktorý sa venoval neskôr iba amatérom. Aj teraz je klub profesionálnym a hrá Séria C2. Klubové farby sú modrá a biela.

## Stadio Olimpico
Na tomto 7-tisícovom štadióne hráva aj domáca reprezentácia.


Kategória:Sanmarínske futbalové kluby
Kategória:Kluby Série C2
Kategória:Futbalové kluby založené v 1960
Lino Červar

**Lino Červar** (* 22. september 1950, Delići, Chorvátsko) je chorvátsky hádzanársky tréner a bývalý člen Chorvátskeho parlamentu.

Červar trénoval od roku 2002 do 2010 chorvátsku reprezentáciu mužov, s ktorou vyhral v roku 2004 Letné olympijské hry, v roku 2003 Majstrovstvá sveta, v 2005 a 2009 získal striebornú medailu za druhé miesto. Od leta roku 2009 aj macedónsky klub RK Metalurg Skoplje. 

Kategória:Chorvátske osobnosti
Kategória:Hádzaná v Chorvátsku
Kategória:Tréneri
Michael Powell

**Michael Powell** alebo **Mike Powell** môže byť:
* rugbista klubu Ospreys, pozri Mike Powell (rugbista)
* britský žurnalista, pozri Mike Powell (žurnalista)
* americký atlét, pozri Mike Powell (atlét)
* anglický kriketista, pozri Mike Powell (anglický kriketista)
* waleský kriketista, pozri Mike Powell (waleský kriketista)
* britský filmový režisér, pozri Michael Powell (režisér)
* americký politik, pozri Michael Powell (politik)
* americký knihovník, pozri Michael Powell (knihovník)
* americký lakrosový hráč, pozri Michael Powell (lakrosový hráč)

Powell, Michael
Michael Artin

**Michael Artin** (* 28. jún 1934, Hamburg, Nemecko) je americký matematik a profesor na Massachusetts Institute of Technology. Narodil sa v Hamburgu a vyrastal v Indiane. Po otcovi, Emilovi Artinovi, tiež významnom matematikovi, je čiastočný Armén a Rakúšan, po matke žid.

Študoval na Princetonskej a Harvardovej univerzite, jeho školiteľom na doktorandskom štúdiu bol Oscar Zariski. Zaoberá sa predovšetkým algebraickou geometriou, nekomutatívnou algebrou a príbuznými disciplínami. 

## Externé odkazy
* Stručný článok o Michaelovi Artinovi  na katedre matematiky MIT

Kategória:Matematici USA
Kategória:Arménski matematici
Kategória:Rakúski matematici
Kategória:Matematici židovského pôvodu
Kategória:Nositelia Wolfovej ceny za matematiku
Kategória:Osobnosti z Hamburgu
Kategória:Osobnosti USA židovského pôvodu
Kategória:Osobnosti USA arménskeho pôvodu
Kategória:Osobnosti USA rakúskeho pôvodu
Kategória:Absolventi Princeton University
Kategória:Absolventi Harvard University
Zoznam manželiek a manželov sicílskych panovníkov

right|thumb|Sicílske kráľovstvo

**Zoznam manželiek a manželov sicílskych panovníkov** obsahuje mená žien, ktoré sa po sobáši s neapolským panovníkom stali kráľovnami. Nikdy však samostatne nevládli. Počas obdobia existencie Sicílskeho kráľovstva existoval iba jediný kráľovský manžel, a to Martin I. Sicílsky, manžel Márie Sicílskej, ktorá bola vládnucou kráľovnou. Až po smrti svojej manželky sa stal kráľom.

História Neapolského kráľovstva je úzko spojená s dejinami Sicílskeho kráľovstva. Do roku 1282 existovalo tzv. Kráľovstvo oboch Sicílií. Prvým kráľom Kráľovstva oboch Sicílií sa stal v roku 1130 Roger II. V roku 1282 sa pre veľké nepokoje v krajine za vlády Karola I. z Anjou kráľovstvo rozpadlo na dve časti. Sicílsky trón získal aragónsky kráľ Peter III. a Karolovi pripadlo Neapolské kráľovstvo. Kráľovstvo oboch Sicílií sa ešte obnovilo v rokoch 1816 – 1861 za vlády Ferdinanda I., ktorý v Neapolskom kráľovstve vládol ako Ferdinand IV. a v sicílskom ako Ferdinand III..

## Sicílske grófstvo
### Hautevilleská dynastia

## Sicílske kráľovstvo
### Hautevilleská dynastia

### Hohenstaufenská dynastia

### Dynastia Kapetovcov – vetva Anjouovci

### Dynastia Barcelona (Vládcovia Aragónska)

### Trastamárska dynastia

### Habsburská dynastia

### Dynastia Bourbonovcov

### Savojská dynastia

## Habsburská dynastia

## Dynastia Bourbonovcov

## Poznámky

## Pozri aj
* Zoznam panovníkov Kráľovstva oboch Sicílií
* Zoznam manželiek a manželov neapolských panovníkov

## Zdroj
* 
* 

Kategória:Zoznamy žien
Kategória:Kráľovské manželky Sicílie
Kategória:Dejiny Sicílie
Anna Javorková

Mgr. art. **Anna Javorková** (* 8. október 1952, Ružomberok) je slovenská herečka. Je bývalou manželkou režiséra Vladimíra Strnisku.

## Životopis
Vyrastala v dedine Hubová pri Ružomberku. 

Štúdium herectva na Vysokej škole múzických umení absolvovala v roku 1975. V SND sa však po prvý raz objavila už v roku 1970, v inscenácii *Viťúzi*, ako predstaviteľka postavy Margitky. Naďalej v ňom ako hosťujúca herečka pôsobila počas štúdia na VŠMU, pričom do súboru činohry je angažovaná od roku 1974.

Hosťovala však tiež vo viacerých slovenských profesionálnych divadlách ako ASTORKA Korzo ’90, Aréna, West, Divadlo a.ha., Divadlo Jána Palárika v Trnave, Malá scéna STU, Mestské divadlo P. O. Hviezdoslava či Štátne divadlo Košice. 

Okrem divadla však aktívne pôsobí aj ako filmová herečka; dovedna účinkovala vo viac než päťdesiatich filmových či televíznych snímkach. Javiskovú reč a umelecký prednes vyučuje na Cirkevnom konzervatóriu v Bratislave.

Je výraznou predstaviteľkou dramatických postáv a charakterovo náročných úloh.

## Filmografia

 
## Externé odkazy
* 
* 
* 
* Anna Javorková na FDb.cz
* Anna Javorková na Osobnosti.sk
* Anna Javorková na Osobnosti.cz

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Ružomberka
Sukorady

**Sukorady** môžu byť:

* obec v Česku v okrese Jičín, pozri Sukorady (okres Jičín)
* obec v Česku v okrese Mladá Boleslav, pozri Sukorady (okres Mladá Boleslav)
Ťah

**Ťah** môže byť:
* ťahanie alebo napínanie, práca konaná ťahaním
* premiestnenie (krok alebo branie) kameňa v šachu, pozri ťah (šach)
* sled v grafe, v ktorom sa neopakuje žiadna hrana, pozri ťah (teória grafov)
Dolní Krupá

**Dolní Krupá** môže byť:

* obec v Česku v okrese Havlíčkův Brod, pozri Dolní Krupá (okres Havlíčkův Brod)
* obec v Česku v okrese Mladá Boleslav, pozri Dolní Krupá (okres Mladá Boleslav)
Ilulissat

**Ilulissat** () je tretie najväčšie mesto v Grónsku, v ktorom žije približne 5 000 obyvateľov. Leží v západnej časti ostrova. 

Bolo založené v roku 1741 a vyrástlo na pôvodnej eskimáckej dedine. V Grónsku patrí Ilulissat k väčším a turistami často navštevovaným mestám. 

## Ľadovcový fjord v Ilulissate

Miestny ľadovcový fjord je od roku 2004 súčasťou svetového dedičstva UNESCO.

## Zaujímavosti
Severne od polárneho kruhu v lete slnko nezapadá. Cestovný ruch sa v posledných 30 rokoch sa vyvinul, aby sa stal dôležitou súčasťou miestnej podnikateľskej komunity. Teplota v zime je veľmi nízka, priemerne -30°C, a organizujú sa tu denne psie záprahy ktoré sú súčasťou turistických atrakcií. V lete môže teplota stúpnuť na 20 až 25°C. Z mesta je panoramatický výhľad na ľad fjordu a Disko Bay. Inuiti organizujú pre turistov lodné, letecké ale aj vrtuľníkové výlety. Turistika na ľade fjordu trvá celé leto. V meste môžete navštíviť múzeum.
Na západe leží Disko Bay, ktorý je možné navštíviť priamo z Ilulissatu loďou alebo vrtuľníkom.

## Slávni rodáci
* Knud Rasmussen (1879 - 1933) - grónsky polárnik a antropológ
* Jens Rosing (1925 – 2008) - grónsky umelec, autor štátneho znaku Grónska
## Iné projekty

## Zdroj

Kategória:Mestá v Grónsku
Čaturanga

[thumb|right|[Krišna a Radha hrajúci Čaturangu.]]
**Čaturanga** je dosková hra pochádzajúca z Indie. Je prvotnou formou šachu a predchodcom všetkých šachových hier, ako sú šógi, makruk, alebo čínsky šach. Vynechaním kocky a úpravou hry pre dvoch hráčov vznikla hra šatrandž, ktorá prešla ešte dlhým vývojom, než sa z nej stal šach v takej podobe, ako ho poznáme dnes. Čaturanga vznikla približne v 6. storočí. V tejto hre sa zrkadlilo zloženie vtedajšieho indického vojska. Výsledok boja bol ovplyvňovaný náhodou, lebo ťahy sa určovali hádzaním kociek. 

## Pozri aj
* Šach

Kategória:Šach
Kategória:Doskové hry
Kategória:Abstraktné doskové hry
Kategória:Tradičné doskové hry
Kategória:Šachové varianty
Ferrari Challenge

**Ferrari Challenge** je medzinárodný motoristický šampionát založený pre potreby majiteľov vozidiel Ferrari 348 Berlinetta v roku 1993, ktorí mali záujem o závodenie. Obsahuje tri oficiálne šampionáty (jeden v USA a dva v Európe). Jazdí sa na identických modeloch značky Ferrari. Dnes sa používa súčasný model značky Ferrari F 430 Challenge. V seriáli Ferrari Chalenge pôsobí aj slovenský pretekár Ján Daniš.

## Série
Obe Európske série sa delia na dve triedy, triedu s profesionálnymi jazdcami (Trofeo Pirelli class) a amatérsku "džentlmenskú" (Copa Shell class), americká séria má len jednu triedu.

## Vozidlá
Ferrari Challenge používa bežný model auta vyrobený pre cestné použitie, modifikovaný o bezpečnostné prvky. Kvôli zníženiu hmotnosti nepoužíva nič z komfortnej výbavy. V roku 1993 sa začínalo jazdiť s Ferrari 348 Berlinetta, nasledovaný modelom Ferrari 355 Berlinetta a v roku 2000 Ferrari 360 Modena. Ferrari 360CS (Challenge Stradale) bol prvý pretekársky model predávaný pre použitie na verejných komunikáciách.

F430 Challenge vstúpil na scénu v roku 2006. Na tomto modeli boli prvýkrát použité carbon-keramické brzdové kotúče a výkon vzrástol o 80 koní oproti predchodcovi 360CS, čo posunulo F430 Challenge bližšie ku modelu F 430 GT2 používanom v American Le Mans Series, Le Mans Series, FIA GT Championship a 24 Hours of Le Mans.

## Médiá
V rokoch 1999 a 2009 vznikli videohry inšpirované šampionátom Ferrari Challenge.

Kategória:Automobilový šport
Kategória:Ferrari
Saint-Émilion

**Saint-Émilion** je francúzska obec, ktorá sa nachádza v departemente Gironde, v regióne Akvitánsko asi 35 km severovýchodne od Bordeaux. Je známe hlavne svojím vínom ako centrum vinárskeho kraja. Pre svoju historickú hodnotu je mesto spolu s okolitými vinohradmi od roku 1999 zapísané na zozname svetového dedičstva UNESCO.

## Dejiny

História Saint-Émilionu siaha až do obdobia antiky. Rimania tu založili vinohrady už v 2. storočí. V 4. storočí potom básnik Ausonius, pochádzajúci z neďalekej Burdigaly (dnešné Bordeaux), oslavoval tunajšie víno vo svojich básňach. Románske obdobie tu zanechalo celý rad stavebných pamiatok.

Mestečko bolo pomenované po mníchovi Émilionovi, ktorý sa tu v 8. storočí usadil v pustovni vytesanej do skaly. Jeho rádoví nasledovníci v stredoveku obnovili staré vinohrady a začali víno vyrábať a obchodovať s ním.

## Pamiatky
* Románsky kostol svätej Trojice
* Monolitický kostol vytesaný do vápencového útesu
* Katakomby

## [[Víno]]

Saint-Émilion patrí spoločne s Médocom, Graves a Pomerolom k hlavným oblastiam pestovania a výroby červeného vína v regióne Bordeaux. Miestna oblasť je oveľa menšia než Médoc a susedí s Pomerolom. Tak ako v Pomerole a ostatných apeláciach či oblastiach kontrolovaného pôvodu (AOC, *Appellation d'origine contrôlée*) na pravom brehu rieky Garonne sú i tu hlavnými odrodami vínnej révy Merlot a Cabernet Franc, ku ktorým sa radia pomerné malé plochy Cabernetu Sauvignon, ktorý je naopak hlavnou odrodou révy v Médocu.

Vína z apelácie Saint-Émilion neboli v roku 1855 zaradené do Bordeauxskej klasifikácie vín. Prvá formálna klasifikácia vín v AOC Saint-Émilion sa uskutočnila v roku 1955. Na rozdiel od klasifikácie vín z roku 1855 býva pravidelne upravovaná.

Jediné dve usadlosti z apelácie Saint-Émilion, ktorých vína sú v súčasnej dobe klasifikované ako *premier grand cru classé A*, sú Château Ausone a Château Cheval Blanc. Nasleduje 13 usadlostí s vínami kategórie *premier grand cru classé B* a 47 usadlostí zaradených do kategórie *grand cru classé*. Okrem toho je tu značné množstvo vinohradov klasifikovaných ako *grand cru*.

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie


## Pozri aj
*Zoznam obcí departementu Gironde
* Vinárske oblasti vo Francúzsku
* Médoc

## Iné projekty

## Zdroj

Kategória:Obce v departemente Gironde
Kategória:Lokality Svetového dedičstva vo Francúzsku
Stari Grad

**Stari Grad** () je mesto v Chorvátsku ležiace na severnej strane dalmátskeho ostrova Hvar v Splitsko-dalmatínskej župe. K 31. decembru 2001 tu žilo 2 817 obyvateľov.

Stari Grad je miesto s najstarším osídlením na Hvare a jedno z najstarších osídlení všetkých chorvátskych ostrovov. Bolo osídlené počas antiky, najprv pôvodnou hvarskou kultúrou, hovoriacou indoeurópskym jazykom, neskôr antickými Grékmi.

## Referencie

## Iné projekty

## Zdroj

Kategória:Mestá v Chorvátsku
Druhá Strana

**Druhá Strana** je slovenské rapové duo z Petržalky, ktoré vzniklo okolo roku 1998, skončilo rozpadom v roku 2008 a znovuobnovením v roku 2014. Ich texty opisujú najmä reálne dianie na ulici, určitý životný štýl ľudí. Kvôli tomu vzniklo aj množstvo konfrontácii medzi Druhou Stranou a inými hip-hopovými formáciami ako H16, Moja Reč. Duo Druhá Strana tvoria raperi Miky Mora a Moloch Vlavo. Druhá Strana vydala dva albumy, *[[Výpoveď otom čojetu videť]]* v roku 2006 pod JK records a v roku 2007 album *Duo* pod Hip-Hop.sk/EMI, ktorý bol ocenený zlatou platňou za predaj.

Prejav druhej strany sa dá charakterizovať ako veľmi priamy, surový, špinavý.

## Diskografia
### EP
* 2004: *[[Zápalka]]* (vinyl)
* 2004: *[[Spoza plota]]* (CD, nevydané)
### Štúdiové albumy
* 2006: *[[Výpoveď otom čojetu videť]]* 
* 2007: *[[Duo]]*
* 2014: *[[Synusojda]]*

## Referencie

Kategória:Slovenské hudobné skupiny
Kategória:Hudobné skupiny z 1998
Felix Hausdorff

**Felix Hausdorff** (* 8. november 1868, Vroclav, Poľsko - † 26. január 1942, Bonn, Nemecko) bol nemecký matematik, ktorý sa považuje za jedného zo zakladateľov modernej topológie, a ktorý významne prispel v odvetviach teórie množín, deskriptívnej teórie množín, teórie miery, teórie funkcií a funkcionálnej analýzy.

## Životopis
Študoval na Lipskej univerzite, kde v roku 1891 dostal aj titul Ph.D.. V Lipsku vyučoval matematiku až do roku 1910, keď dostal miesto profesora matematiky na Bonnskej univerzite. V rokoch 1913 až 1921 pôsobil ako profesor na Greifswaldskej univerzite, následne sa vrátil do Bonnu. Po nástupe nacizmu k moci, Hausdorff, ktorý bol žid, si myslel, že ako uznávaný univerzitný profesor by nemal byť perzekvovaný. Avšak jeho abstraktná matematika bola označená ako židovská, a teda nenemecká a v roku 1935 stratil svoje miesto. Aj keď v Nemecku už nemohol viac publikovať, Hausdorff naďalej zotrval aktívnym výskumníkom v oblasti matematiky, pričom publikoval v poľskom časopise Fundamenta Mathematicae. Po Krištáľovej noci v roku 1938 sa perzekúcia židov vyostrila a Hausdorff sa dostával do čoraz väčšej izolácie. Napokon v roku 1942, keď sa už nemohol vyhnúť koncentračnému táboru, spáchal 26. januára so svojou ženou Charlotte Goldschmidtovou Hausdorffovou a švagrinou Edith Goldschmidtovou Pappenheimovou samovraždu. Sú pochovaní v Bonne.

## Práca
thumb|left|Hausdorffov hrob v Bonne
Hausdorff ako prvý vyslovil zovšeobecnenie Cantorovej hypotézy kontinua, tzv. *[[alef|alefovú]] hypotézu*, ktorú publikoval v roku 1908 vo svojom článku *Grundzüge einer Theorie der geordneten Mengen*, a ktorá je ekvivalentná tvrdeniu dnes známemu ako zovšeobecnená hypotéza kontinua.

V roku 1909, počas štúdia čiastočne usporiadaných množín reálnych postupností, objavil vetu zvanú Hausdorffov princíp maximality, bol prvý človek, ktorý aplikoval princíp maximality v algebre.

V roku 1914 vo svojom klasickom diele *Grundzüge der Mengenlehre* definoval a študoval vlastnosti čiastočne usporiadaných množín abstraktným spôsobom. Výsledkom bola veta dokázaná na základe axiómy výberu, ktorá hovorí, že každá čiastočne usporiadaná množina má maximálnu lineárne usporiadanú podmnožinu. V tomto diele tiež axiomatizoval topologický koncept susednosti a popísal topologické priestory dnes známe ako Hausdorffove priestory.

Prišiel tiež s konceptami Hausdorffovej miery a Hausdorffovej dimenzie, ktoré sú užitočným aparátom pri štúdiu fraktálov. V mladosti tiež publikoval niekoľko článkov z astronómie a optiky.

Pod pseudonymom *Paul Mongré* Hausdorff publikoval literárne a filozofické diela, z ktorých najvýznamnejšie boli asi tie o filozofii Friedricha Nietzscheho.

## Iné projekty

## Externé odkazy
* Felix Hausdorff - článok na *MacTutor History of Mathematics archive* 
* Felix Hausdorff na stránkach *Mathematics Genealogy Project* 
* Stránka Hausdorffovho matematického centra na univerzite v Bonne 

Kategória:Nemeckí matematici
Kategória:Matematici židovského pôvodu
Kategória:Obete samovrážd
Kategória:Osobnosti z Vroclavu
Andrej Nikolajevič Kolmogorov

**Andrej Nikolajevič Kolmogorov** (* 25. apríl 1903, Tambov, Rusko – † 20. október 1987, Moskva, ZSSR) bol ruský matematik. Patril medzi špičku vo viacerých odvetviach matematiky a fyziky, najmä v teórii pravdepodobnosti, topológii, intuicionistickej logike, teórii turbulencie, klasickej mechanike a výpočtovej zložitosti.

Po Andrejovi Nikolajevičovi Kolmogorovovi je pomenované veľké množstvo matematických konceptov, viet a teórií (napr. Kolmogorovská zložitosť). Dostal tiež viacero vedeckých ocenení, medzi ktorými je pravdepodobne najvýznamnejšia Wolfova cena za matematiku (1980).

## Iné projekty

Kategória:Ruskí matematici
Kategória:Ruskí fyzici
Kategória:Nositelia Wolfovej ceny za matematiku
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Členovia Ruskej akadémie vied
Kategória:Osobnosti z Tambova
Kategória:Pochovaní na Novodievčom cintoríne
Östersund

thumb|Pobrežie jazera Storsjön v Östersunde

**Östersund** je mesto v strednom Švédsku v provincii Jämtland, ktoré sa nachádza na brehoch jazera Storsjön, ktoré je piate najväčšie vo Švédsku. Östersund je jediné mesto v provincii Jämtland a je kultúrnym a ekonomickým centrom regiónu.

K 31. decembru 2005 malo mesto 43 796 obyvateľov. V meste sa nachádza najväčší kampus Stredošvédskej univerzity, študuje tam okolo 7 000 študentov. Östersund je tiež známym centrom zimných športov, hostil majstrovstvá sveta v biatlone, rýchlokorčuľovaní a orientačnom behu na lyžiach.

## Iné projekty

Kategória:Mestá vo Švédsku
Vladimír Dravecký

**Vladimír Dravecký** (* 3. jún 1985,Košice) je slovenský hokejový útočník, v súčasnosti je hráčom českého klubu HC Třinec. 

## Klubový hokej
Dravecký je košickým odchovancom, pričom v slovenskej extralige debutoval v sezóne 2001/2002. V sezóne 2002/2003 si okrem juniorky Košíc vyskúšal aj hru medzi mužmi, keď si v niekoľkých zápasoch obliekol dres prvoligového Trebišova. V ročníku 2003/2004 hral v extraligovom mužstve Košíc. V základnej časti odohral 43 zápasov, v ktorých strelil svoj prvý extraligový gól a pridal k nemu tri asistencie. V závere sezóny hosťoval v prvoligovom Prešove. V sezóne 2004/2005 strelil v 51 zápasoch päť gólov, ku ktorým pridal šesť nahrávok. V play-off odohral všetkých desať stretnutí. V 62 stretnutiach základnej časti sezóny 2005/2006 získal 27 bodov (9+18). V ročníku 2006/07 zaznamenal v 52 zápasoch základnej časti 23 kanadských bodov, v play-off pridal osem bodov v jedenástich dueloch. Po vydarenej sezóne mu ponúkol dvojročnú zmluvu klub zámorskej NHL Los Angeles Kings. V NHL však šancu nedostal a dve sezóny pôsobil vo farmárskom klube Kings, Manchester Monarchs v AHL. Po dvoch rokoch strávených v zámorí sa vrátil do mužstva HC Košice, s ktorým sa dohol na jednoročnom kontrakte. K zisku majstrovského titulu prispel 25 gólmi a 28 asistenciami. 

Pred nasledujúcou sezónou 2010/2011 podpísal s tímom ruskej KHL Jugra Chanty-Mansijsk dvojročnú zmluvu. Za Jugru však odohral iba sedem zápasov, v ktorých zaznamenal dve asistencie. Následne ho Jurga poslala do tímu Molot Perm z nižšej súťaže VHL, kde odohral deväť duelov. Po ukončení spolupráce s Jugrou Chanty-Mansijsk sa vrátil na Slovensko, kde opäť posilnil extraligové Košice, s ktorými sa na konci sezóny tešil zo zisku majstrovského titulu. V sezóne 2011/2012 odohral 55 zápasov základnej časti (23+20) a 16 zápasov play off (11+2). Košice získali striebro, keď podľahli bratislavskému Slovanu tesne 3:4 na zápasy. 

Pred sezónou 2012/2013 sa s klubom HC Slovan Bratislava dohodol na zmluve na dve sezóny do *30. apríla 2014*. Za Slovan odohral 23 duelov, v ktorých zaznamenal 8 bodov (2+6). Začiatkom januára 2013 s ním vedenie klubu ukončilo spoluprácu. Následne sa dohodol na spolupráci do konca sezóny 2012/2013 s fínskym klubom Espoo Blues. V sezóne 2013/2014 pôsobil v švajčiarskom HC Ajoie. Pred sezónou 2014/2015 bol na skúške v českom klube HC Oceláři Třinec, s ktorým sa následne dohodol na zmluve do konca sezóny.

### Klubové štatistiky

## Reprezentácia
V slovenskom drese odohral **52** zápasov, strelil **10** gólov a zaznamenal *9* asistencií. 

### Štatistika

## Referencie

## Iné projekty

## Externé odkazy
* 

Kategória:Slovenskí hokejisti
Kategória:Osobnosti z Košíc
Kategória:Hráči HC Košice
Kategória:Hráči HC Slovan Bratislava
Kategória:Hráči Jugra Chanty-Mansijsk
Kategória:Hráči Espoo Blues
Kategória:Hráči HC Třinec
Kategória:Účastníci MS v hokeji 2010
Kategória:Účastníci MS v hokeji 2015
Kategória:Účastníci MS v hokeji 2016
Kategória:Účastníci MS v hokeji 2017
Richard Dedekind

**Julius Wilhelm Richard Dedekind** (* 6. október 1831, Braunschweig, Nemecko - † 12. február 1916, Braunschweig) bol nemecký matematik. Významná je predovšetkým jeho práca v oblasti abstraktnej algebry (najmä teórii okruhov), algebraickej teórii čísel a teórii reálnych čísel.

Dedekind prišiel s konceptom, tzv. Dedekindových rezov, ktoré sú aparát slúžiaci na exaktné vybudovanie konceptu reálneho čísla na základe racionálnych čísel. Základnou myšlienkou Dedekindovych rezov je pozorovanie, že každé iracionálne číslo rozdeľuje reálnu os na dve disjunktné množiny reálnych čísel a obe tieto množiny sú ohraničené nejakým racionálnym číslom. V teórii Dedekindových rezov sa za reálne číslo považuje práve takáto množina racionálnych čísel a každej aritmetickej operácii na reálnych číslach je v nej priradená jedna množinová operácia na Dedekindových rezoch.

## Iné projekty

Kategória:Nemeckí matematici
Kategória:Nemeckí filozofi
Kategória:Osobnosti z Braunschweigu
Kategória:Absolventi Univerzity v Göttingene
Jiří Matoušek

**Jiří Matoušek** (* 10. marec 1963, Praha – † 9. marec 2015) bol český matematik a profesor teoretickej informatiky na Karlovej univerzite v Prahe. Zaoberal sa kombinatorikou, kombinatorickou geometriou a predovšetkým zložitosťou geometrických algoritmov.

Je známy najmä ako spoluautor úspešnej knihy *Kapitoly z diskrétní matematiky*, ktorú napísal spolu s Jaroslavom Nešetřilom, a ktorá bola preložená do viacerých svetových jazykov. Jiří Matoušek obdržal tiež niekoľko vedeckých ocenení.

V roku 1996 získal ako jeden z desiatich matematikov cenu Európskej matematickej spoločnosti (*EMS Prize*). Medzi desiatimi laureátmi sa v tom roku objavili aj držitelia Fieldsovej medaily, Timothy Gowers a Grigorij Jakovlevič Pereľman.

## Referencie


## Externé odkazy
* Oficiálna stránka

Kategória:Českí matematici
Kategória:Českí informatici
Kategória:Českí univerzitní profesori
Kategória:Osobnosti z Prahy
Dana Scott

**Dana Stewart Scott** (* 11. október 1932, Berkeley, Kalifornia, USA) je americký informatik, matematik, logik a filozof. V roku 1976 dostal Turingovu cenu za svoju prácu v oblasti teórie automatov. Výsledkom jeho spolupráce s Christopherom Stracheyom bolo položenie základov moderného prístupu k sémantike programovacích jazykov. Pracoval tiež v modálnej logike, topológii a teórii kategórií.

## Iné projekty

Kategória:Držitelia Turingovej ceny
Kategória:Informatici USA
Kategória:Matematici USA
Kategória:Logici USA
Kategória:Filozofi USA
Kategória:Absolventi Princeton University
Kategória:Absolventi University of California, Berkeley
Kategória:Členovia United States National Academy of Sciences
Kategória:Osobnosti z Berkeley (Kalifornia)
Skok do výšky

[thumb|[Jelena Slesarenková na olympiáde 2004 v Aténach]]
**Skok do výšky** je disciplína v atletike. Pretekári preskakujú horizontálnu latku umiestnenú na stojane, ktorý umožňuje presne odmerať v akej výške je latka položená s tým, že pretekári sa odrážajú vždy iba jednou nohou (nie je teda prípustné cez latku skákať salta, premety či iné akrobatické prvky).

## Technika skoku

V súčasnej dobe sú známe tri techniky skoku.
* **Nožničky**: súťažiaci preskakuje latku nohami vertikálne k zemi. Tzn. v stoji vyskočí do vzduchu, kde v rovnakej polohe strihne nohami (odrazovú nohu dáva pred svoju slabšiu nohu) a týmto spôsobom sa dostáva za latku.
* **Straddle **: je označenie preskoku, kedy súťažiaci prekonáva latku s pokrčenými kolenami tesne nad latkou a jeho slabšia noha sa dostáva za prekážku ako prvá. Potom na ňu prenesie väčšinu váhy svojho tela, pomocou ktorej dostane za latku i druhú nohu prikrčenú v kolene.
* **Flop**: v poslednej dobe sa s ním stretávame najčastejšie. Do súčasnej doby sa väčšinou skákali techniky zmienené vyššie. Ide o techniku, kedy sa súťažiaci odrazí zo svojej silnejšej nohy, vo vzduchu prevráti svoje telo tak, aby latku prekonal v lete na chrbte.

## Iné projekty


Kategória:Atletické disciplíny
High jump

**High jump** môže byť:
* kynologický šport, pozri vysoký výskok
* anglický názov pre atletickú discplínu skok do výšky, pozri skok do výšky
Guangzhou International Women’s Open 2009

**[[Guangzhou International Women’s Open]] [[2009]]** sa konal v dňoch od 14. septembra do 20. septembra v&nbsp;čínskom Guangzhou na otvorených dvorcoch s tvrdým povrchom. Rozpočet turnaja je 220&nbsp;000 USD. 

## Víťazi
### Dvojhra žien

** [[Šachar Peerová]]** vs.  Alberta Briantiová&nbsp;  6-3, 6-4 

### Štvorhra žien

** [[Oľga Govorcovová]] /  [[Tatiana Pučeková]]** vs.  Kimiko Dateová /  Sun Tchien-tchien&nbsp; 3-6, 6-2, 10-8

## Externé odkazy
* Oficiálna stránka turnaja 

Kategória:Guangzhou International Women’s Open
Kategória:WTA Tour 2009
Anaheim

::*O type čili papriky pozri [[Anaheim (paprička)]].*
thumb|Radnica
**Anaheim** je mesto v americkom štáte Kalifornia, vzdialené asi  juhovýchodne od Los Angeles.

Mesto vzniklo v roku 1870 z pôvodného osídlenia založeného nemeckými prisťahovalcami. Väčšia časť osídlencov pochádzala z okolia bavorského mesta Rothenburg ob der Tauber. Pôvod názvu mesta je v nemeckom slove „heim“, čo v preklade znamená „Domov“; časť slova „Ana“ je odvodená od blízkej rieky Santa Ana River.

Najväčším lákadlom mesta je zábavný park Disneyland (založený v roku 1955), ktorý od jeho otvorenia navštívilo viac ako 500 miliónov návštevníkov. Neďaleko mesta sa nachádza aj zábavný park Knott's Berry Farm.

V meste sídli klub kanadsko-americkej NHL Anaheim Ducks – víťaz Stanleyho pohára v sezóne 2006/2007.

## Osobnosti mesta
* Leo Fender (* 1909 – † 1991), výrobca gitár
* Rosalind Chao (* 1957), herečka
* Kerry King (* 1964), gitarista, spoluzakladateľ thrash metalovej skupiny Slayer
* Jeff Buckley  (* 1966 – † 1997), spevák, gitarista
* Gwen Stefani (* 1969), speváčka, herečka
* Milo Ventimiglia (* 1977), herec
* Milorad Čavić (* 1984), srbský plavec

## Partnerské mestá
*  Nagoja, Japonsko
*  Vitoria-Gasteiz, Španielsko

## Iné projekty

## Zdroj


Kategória:Mestá v Kalifornii
Ženská dvojhra na Guangzhou International Women’s Open 2009

**Ženská dvojhra na Guangzhou International Women’s Open 2009** sa hrala ako súčasť Guangzhou International Women’s Open 2009 od 14. septembra do 20. septembra. Víťazkou sa stala nasadená päťka Izraelčanka Šachar Peerová, ktorá vo finále zdolala Talianku A. Briantiovú 6:3, 6:4. Bol to jej 4. titul na okruhu WTA.

## Nasadenie

## Odmeny a body do rebríčka

## Výsledky
### Finálová fáza

### Horná polovica

### Dolná polovica

Kategória:Guangzhou International Women’s Open
Žmuď

thumb|Žmuď (zelenou farbou) na mape regiónov Litvy
**Žmuď** (iné názvy: **Žemaitsko, Žemajtsko, Dolná Litva**; lt. Žemaitija; žemaitsky Žemaitėjė; pl. Żmudź; lat. Samogitia) je jeden z piatich etnografických regiónov Litvy. 

Rozkladá sa na severozápade krajiny medzi riekou Nemunas, Lotyšskom, Baltickým morom a tzv. Malou Litvou. Územie má rozlohu približne  a zhruba pol milióna obyvateľov. V porovnaní s ostatnými časťami Litvy je redšie osídlená a menej priemyslová. Oblasť je tiež bohatá na jazerá.

Tradičným centrom regiónu je mesto Telšiai, ďalšími väčšie mestá sú Tauragė a Mažeikiai, na východnom okraji územia leží najväčšie mesto Šiauliai.

V minulosti tu sídlil kmeň Žmudov (Žemajťanov). V období Poľsko-litovského štátu tvorila Žmuď jedno z jeho vojvodstiev. Dodnes sa tu hovorí žmudským (žemajtským) nárečím, jedným z hlavných nárečí litovčiny.

## Zdroj

Kategória:Geografia Litvy
Kategória:Dejiny Litvy
Skellig Michael

**Skellig Michael** (z írčiny *Michalova skala*) je hornatý ostrov pri juhozápadnom pobreží Írska, približne  od pobrežia County Kerry. Rozloha ostrova je približne 17 hektárov. Najvyšší bod sa nachádza na južnom cípe a má výšku .

Nachádzajú sa na ňom pozostatky kláštorného komplexu zo 7. storočia, v ktorom žili jedni z prvých írskych kresťanov. Ruiny sú prístupné po výstupe kamennými schodmi. K ostrovu denne premávajú lode s turistami. Celý ostrov bol pre svoje kultúrne bohatstvo v roku 1996 zaradený na zoznam svetového dedičstva UNESCO.

## Galéria

Súbor:Klosteranlage Skellig Michael.jpg|Ruiny


## Iné projekty

## Zdroj

Kategória:Lokality Svetového dedičstva v Írsku
Kategória:Katolícke pútnické miesta
Negev

**Negev** alebo neodborne **Negevská púšť** ( - han-Negev, ) je púšť na juhu Izraela, ktorá zaberá väčšinu Južného dištriktu. Rozprestiera sa na 69 % rozlohy štátu Izrael, čo  je zhruba 13&nbsp;000&nbsp;km². Je to územie trojuholníkového tvaru na juhu s letoviskom Ejlat a na severe s mestom Beer Ševa. Jeho západná časť prilieha k púšti na Sinajskom polostrove a východnou hranicou je Wádí Arava.

## Iné projekty

## Pozri aj
* Pamiatky UNESCO v púšti Negev: Kadidlová cesta, Avdat, Mamšit, Chaluca, Šivta

## Externé odkazy
* The Negev Foundation - Negev 
* Jewish Virtual Library - Negev
* Ben Gurionova univerzita v Negeve
* Sopka.cz - Negev 

## Zdroj

Kategória:Turistika v Izraeli
Kategória:Púšte Izraela
Ľubomír Chmelo

**Ľubomír Chmelo**  (* 13. január 1986, Košice), bol slovenský hokejový obranca.

## Klubový hokej
Je odchovancom HC Košice, v sezóne 2001/02 debutoval v slovenskej extralige, neskôr ostal v juniorke Košíc a až v priebehu sezóny 2004/05 nastúpil v druhej lige. Tu v 17-tich zápasoch strelil štyri góly, pričom hral za tím HK Trebišov. Nasledujúce sezóny pôsobil v kluboch HC Košice (Slovenská extraliga) a HKM Humenné (1. liga). Sezónu 2006/07 začal v Humennom, dokončil ju v poľskom klube Unia Oświęcim. V sezóne 2008/09 podpísal zmluvu s materským klubom HC Košice, s ktorým v tej istej sezóne získal titul Majster Slovenska v ľadovom hokeji.

Zúčastnil sa Majstrovstiev sveta juniorov do 18 rokov v roku 2004, kde skončil so svojím tímom na štvrtom mieste.

## Externé odkazy
* 
* Ľubomír Chmelo  na stránke hckosice.sk

Kategória:Narodenia v 1985
Kategória:Hráči HC Košice
Kategória:Osobnosti z Košíc
Klystír

thumb|Súprava na klystír
**Klystír** je procedúra, počas ktorej sa do konečníka a hrubého čreva cez análny otvor vstrekuje tekutina. Tá spôsobuje rozšírenie čriev, zrýchlenie peristaltiky a okamžité nutkanie na stolicu. Klystír sa vykonáva z medicínskych dôvodov (liečba zápchy, prečistenie hrubého čreva), ako súčasť alternatívnych terapií a pod.

## Iné projekty

Kategória:Liečba
Simone Collio

**Simone Collio** (* 27. december 1979, Cernusco sul Naviglio, Taliansko) je taliansky atlét, ktorý sa špecializuje na šprintérske trate, konkrétne na beh na 60 metrov a 100 metrov.

## Osobné rekordy
* 50 metrov (hala) - 5,75 s (10. február 2009; Liévin, Francúzsko)
* 60 metrov (hala) - 6,55 s (9. február 2008; Valencia, Španielsko)
* 100 metrov (hala) - 10,33 s (13. február 2003; Tampere, Fínsko)
* 200 metrov (hala) - 21,08 s (25. február 2001; Turín, Taliansko)
* 100 metrov - 10,03 s (21. júl 2009; Rieti, Taliansko)
* 200 metrov - 20,84 s (11. jún 2009; Sofia, Bulharsko)

## Iné projekty

## Externé odkazy

* Oficiálna stránka  

Kategória:Talianski bežci na 60 m
Kategória:Talianski bežci na 100 m
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Caleta Olivia

**Caleta Olivia** je mesto ležiace na severovýchode argentínskej provincie Santa Cruz, na pobreží Atlantiku v zálive San Jorge. Má približne 51 733 obyvateľov. Je to druhé najdôležitejšie mesto provincie po Río Gallegos a najľudnatejšie v departmente Deseado.

## História
Mesto bolo založené 20. novembra 1901 Exequielom Gutterom poručíkom vojenského námorníctva, veliteľom *Guardia Nacional* slúžiaceho na lodi, ktorá dopravovala káble, zariadenia a pracovníkov pre budovanie telegrafného vedenia na juh od Comodoro Rivadavia.

## Ekonomika
Dominujúce hospodárske odvetvie v Caleta Olivia je ťažba ropy. Od roku 1944, keď boli objavené výnosné náleziská, nastal rýchly prírastok obyvateľstva. Ku koncu 20. storočia mesto prijalo mnoho prisťahovalcov zo severných provincií Argentíny ako aj z Čile. Výrazne sa tak zmenil, predtým európsky, obraz mesta.

## Zaujímavosti
* medzi najcharakteristickejšie zaujímavosti mesta patrí "El Gorosito", pamätník postavený na počesť pracovníkov ropného priemyslu.

## Referencie

## Iné projekty

## Externé odkazy
* Stránka mesta
* Voces y Apuntes 
* El Vecinalista 

Kategória:Mestá v provincii Santa Cruz
Kategória:Prístavné mestá v Argentíne
Niccolò Fontana Tartaglia

**Niccolò Fontana Tartaglia** (* 1499 alebo 1500, Brescia, Taliansko, vtedy Benátska republika  - † 13. december 1557, Benátky, Taliansko, vtedy Benátska republika) bol taliansky renesančný matematik a konštruktér. Publikoval viacero kníh, okrem iného aj prvé talianske preklady diel Archimeda a Euklida. Ako prvý použil matematické metódy na štúdium dráh delových gulí.

Tartaglia je známy najmä vďaka svojmu riešeniu kubických rovníc a súvisiacim sporom s Gerolamom Cardanom. Tartaglia bol tiež prvý človek, ktorý prišiel so všeobecným vzorcom na výpočet objemu štvorstenu.

## Iné projekty

Kategória:Narodenia v 15. storočí
Kategória:Úmrtia v 1557
Kategória:Talianski matematici
Kategória:Talianski vynálezcovia
Cecil Frank Powell

**Cecil Frank Powell** (* 5. december 1903, Tonbridge, Spojené kráľovstvo – † 9. august 1969, Valsassina, Taliansko) bol britský fyzik. V roku 1950 dostal Nobelovu cenu za fyziku za vyvinutie fotografickej metódy štúdia jadrových procesov a výsledný objav piónu (pí-mezónu), ťažkej subatómovej častice.

## Iné projekty

## Externé odkazy
*Nobelova cena 
*Fotografie 

Kategória:Nositelia Nobelovej ceny za fyziku
Kategória:Anglickí fyzici
Kategória:Britskí nositelia Nobelovej ceny
Isidor Isaac Rabi

**Isidor Isaac Rabi** (* 29. júl 1898, Rymanów, Halič, Poľsko, vtedy Rakúsko-Uhorsko – † 11. január 1988, New York, USA) bol americký fyzik židovského pôvodu narodený v Haliči. V roku 1944 dostal Nobelovu cenu za fyziku za svoj objav jadrovej magnetickej rezonancie, t. j. rezonančnej metódy zisťovania magnetických vlastností atómových jadier, častíc atómového jadra a molekúl pomocou merania spinu protónov. Táto metóda je dnes hojne používaná v lekárskej diagnostike. 

Kategória:Nositelia Nobelovej ceny za fyziku
Kategória:Poľskí fyzici
Kategória:Fyzici USA
Kategória:Členovia American Philosophical Society
Kategória:Fyzici židovského pôvodu
Kategória:Poľské osobnosti židovského pôvodu
Kategória:Osobnosti USA židovského pôvodu
Kategória:Absolventi Cornell University
Kategória:Osobnosti z Podkarpatského vojvodstva
WTA Finals

**WTA Finals** (slov. turnaj Majsteriek) je ženský tenisový turnaj, ktorý sa hráva na konci sezóny. Štartuje tu osem najlepších hráčok podľa rebríčka WTA. Najviac titulov má Martina Navrátilová, keď dokázala vyhrať osem vo dvojhre, a šesť vo štvorhre. Súčasná víťazka vo dvojhre je Garbiñe Muguruzová a vo štvorhre pár Barbora Krejčíková a Kateřina Siniaková.

## Sídlo turnaja
Prvý ročník sa odohral v roku 1972 v americkom meste Houston a vyhrala ho američanka Billie Jean Kingová. Ale po roku sa turnaj presunul do Boca Ratonu na Floridu. V roku 1974 sa turnaj na tri roky sťahoval do Los Angeles. V 1977 sa turnaj presunul do New Yorku a ostal tam len jeden rok a turnaj hostil Oakland. No ale prišiel rok 1979 turnaj sa usadil na 23 rokov v New Yorku. V roku 2001 sa turnaj dostal do Mníchova a tam ostal len jednu sezónu a vrátil sa do Los Angeles na štyri roky. Potom sa dostal na dva roky do Madridu a tam dokázala vyhrať dvakrát Justine Heninová. V rokoch 2008 - 2010 sa hral v katarskej Dauha a 2011 - 2013 v tureckom Istanbule. V rokoch 2014–2018 sa konal turnaj v Singapúre. V súčasnosti je dejiskom turnaju Šen-čen.

### Oficiálne názvy turnaja
Tento turnaj má viac ako 40-ročnú históriu firemného sponzorstva a finálový turnaj je pomenovaný podľa spoločnosti, ktorá ju sponzoruje.

### Dejisko konania

## Zoznam finálových zápasov
### Dvojhra
 Finálové zápasy vo dvojhre sa na turnaji od 1984 až 1998 konali vo forme 5 setov.
}
|}

### Štvorhra

## Finálové účasti podľa krajiny
### Dvojhra

:1.— Marec
:2.— November

## Finálové účasti podľa tenistky
### Dvojhra

:1.— Marec
:2.— November

## Referencie


## Zdroj
*

Kategória:Tenisové turnaje
Kategória:WTA Tour
Photofiltre

**Photofiltre** je grafický počítačový program distribuovaný pod licenciou freeware, použiteľný len pre nekomerčné účely (Od verzie 8.1.0 je nutné zakúpiť licenciu). Prvá verzia programu bola vydaná v apríli 2005, posledná aktualizácia bola v septembri 2009. Autorom programu je francúzsky programátor Antonio Da Cruz.

## Možnosti programu
Program ponúka mnoho nástrojov na manipuláciu s obrázkami, rôzne obrazové filtre, možnosti korekcií fotografií a pridávania širokého spektra efektov. Možno pracovať s rôznymi typmi obrázkových súborov (BMP, GIF, JPEG, PNG, RLE, TGA, TIFF, EPS, EMF a pod.).

Vzhľadom k veľkej sade funkcií a možnosti, že je distribuovaný ako freeware bol program ocenený v rôznych odborných časopisoch venujúcich sa informačným technológiám a taktiež si získal uznanie na niekoľkých internetových portáloch. Program je distribuovaný vo viacerých jazykoch, zahŕňajúci aj český a slovenský jazyk .

## Externé odkazy
* Oficiálna internetová stránka
* O programe na PC Revue.sk

Kategória:Grafický softvér
Constantin Carathéodory

**Constantin Carathéodory** (grécky Κωνσταντίνος Καραθεοδωρή - Konstantinos Karatheodori;* 13. september 1873, Berlín, Nemecko - † 2. február 1950, Mníchov, Nemecko) bol nemecko-grécky matematik. Významné sú jeho výsledky v oblastiach teórie reálnych funkcií, variačného počtu, teórie miery a teórie konformných zobrazení.

Carathéodory vynikal aj svojim jazykovým talentom. Jeho hlavnými jazykmi boli gréčtina a francúzština, dokonale zvládol nemčinu a dobre tiež ovládal angličtinu, taliančinu, turečtinu a klasické jazyky.

Kategória:Narodenia v 1873
Kategória:Úmrtia v 1950
Kategória:Nemeckí matematici
Kategória:Grécki matematici
Kategória:Osobnosti z Berlína
Kategória:Absolventi Univerzity v Göttingene
Viadukt Podtureň

**Viadukt Podtureň** s dĺžkou 1 035 metrov je jedným z najdlhších cestných mostov na Slovensku. Nachádza sa na diaľnici D1 na úseku Liptovský Ján - Liptovský Hrádok.

Viadukt sa nachádza 12 metrov nad terénom a premosťuje údolie rieky Váh a prechádza ponad obec Podtureň, podľa ktorej dostal aj svoj názov. Voľná šírka viaduktu je 13,12 metra.

## Zdroje
* Mosty na diaľniciach a rýchlostných cestách 

Kategória:Diaľničné mosty na Slovensku
Kategória:Diaľnica D1 (Slovensko)
Kategória:Stavby v okrese Liptovský Mikuláš
Kategória:Podtureň
Emanuel Sperner

**Emanuel Sperner** (* 9. december 1905, Waltdorf pri Neiße (teraz Nysa, Poľsko), Nemecko - † 31. január 1980, Sulzburg-Laufen, Schwarzwald, Nemecko) bol nemecký matematik.

## Práca

Emanuel Sperner je známy najmä vďaka Spernerovej vete a Spernerovej leme. 

Spernerova veta hovorí, že najdlhší antireťazec v potenčnej množine *n*-prvkovej množiny má dĺžku n \choose \lceil n/2\rceil.

Spernerova lema zas hovorí, že každé *Spernerovo ofarbenie* triangulácie *n*-rozmerného simplexu obsahuje bunku ofarbenú všetkými farbami. Pomocou Spernerovej lemy sa dá relatívne ľahko dokázať Brouwerova veta o pevnom bode.

Kategória:Narodenia v 1905
Kategória:Úmrtia v 1980
Kategória:Nemeckí matematici
Kategória:Vyučujúci na Štrasburskej univerzite
Pál Turán

**Pál Turán** (medzinárodne aj **Paul Turán**; * 18. august 1910, Budapešť – † 26. september 1976, Budapešť) bol maďarský matematik, ktorý pracoval najmä v oblasti teórie čísel, ale aj v kombinatorike a teórii grafov. Bol dlhoročným spolupracovníkom Paula Erdősa, za 46 rokov spolu publikovali 28 spoločných článkov. Známym Turánovym vedeckým výsledkom je Turánova veta, mimoriadne dôležitá veta v extremálnej teórii grafov.

## Referencie

## Iné projekty

Kategória:Osobnosti z Budapešti
Kategória:Maďarskí matematici
Kategória:Grafoví teoretici
Kategória:Maďarskí vysokoškolskí pedagógovia
Kategória:Matematici židovského pôvodu
Kategória:Maďarské osobnosti židovského pôvodu
Kategória:Vyučujúci na Univerzite Loránda Eötvösa
Kategória:Absolventi Univerzity Loránda Eötvösa
Kategória:Preživší holokaust
Kategória:Úmrtia na leukémiu
Supermarine Scimitar

[thumb|Supermarine Scimitar na palube lietadlovej lodi [HMS Victorious]]

**Supermarine Scimitar** bol britský námorný prúdový jednomiestny stíhací stroj, ktorý vznikol v roku 1956. S lietadlom operovala Fleet Air Arm. Scimitar vzlietol prvýkrát 19. januára 1956.

Supermarine Scimitar bol tiež známy ako Supemarine N.113. N.113 bolo odvodené z Type 508, Type 529 a Type 525 záverečnou verziou bol Type 544. Type 544 sa líšil od Type 525 trupom a ofukovanými vztlakovými klapkami umožňujúcimi znížiť minimálnu rýchlosť a zjednodušením štartu z katapultu a pristávania na lietadlových lodiach.

Supermarine Scimitar bol posledným lietadlom značky Supermarine.

## Hlavné technické údaje
* **Posádka:** 1
* **Rozpätie:** 11,33 m
* **Dĺžka:** 16,87 m
* **Výška:** 4,65 m
* **Nosná plocha:** 45,06 m²
* **Maximálna rýchlosť:** 1 143 km/h
* **Dostup:** 15 240 m
* **Dolet:** 2 288 km
* **Hmotnosť prázdneho lietadla:** 10 869 kg
* **Vzletová hmotnosť:** 15 513 kg
* **Pohonná jednotka:** Rolls-Royce Avon 202 ťah 11,250 lb.s.t. (50,04 kN)
* **Výzbroj:** štyri kanóny ADEN kalibru 30 mm, štyri bomby po 454 kg nebo štyri riadené strely Bullpup, štyri protilietadlové strely AIM-9 Sidewinder a ďalšie varianty, vrátane prídavných nádrží a atómových zbraní

## Iné projekty

## Zdroj

Kategória:Britské stíhacie lietadlá
Kategória:Britské palubné lietadlá
Scimitar
Kategória:Stíhacie lietadlá 50., 60. a 70. rokov
Kategória:Britské stíhacie bombardéry
Gaz de France Stars

**Gaz de France Stars** je už bývalý tenisový turnaj v belgickom Hasselte. Odohrali sa tu tri ročníky od roku 2004 až do 2006. Najviac titulov získala Kim Clijstersová, dva v ročníkoch 2005 a 2006. Turnaj patril do kategórie Tier IV, a hral sa na tvrdom povrchu.

## Dvojhra

## Štvorhra


Kategória:Tenisové turnaje v Belgicku
Kategória:WTA Tour